Հոուարդ Ուոլտեր Ֆլորի

Հոուարդ Ուոլտեր Ֆլորի (; ), անգլիացի ախտաբան, Լոնդոնի թագավորական ընկերության անդամ (1941), նախագահ (1960–65), ԽՍՀՄ ԳԱ արտասահմանյան (1966), ԱՄՆ–ի Ազգային ԳԱ անդամ։

Ավարտել է Ադելաիդայի (Ավստրալիա) համալսարանը 1921 թվականին, ապա սովորել Օքսֆորդի համալսարանում (1921–24)։

Աշխատանքները հիմնականում վերաբերում են մազանոթների արյան շրջանառության ախտաբանությանը, բորբոքային պրոցեսներին, լիմֆոցիտների ֆունկցիային, անտիբիոտիկների բուժիչ հատկություններին։

1940 թվականին առաջինն է մաքուր պենիցիլինն օգտագործել մարդկանց և կենդանիներին բուժելու համար։ 1945 թվականին Ալեքսանդր Ֆլեմինգի և Էռնստ Չեյնի հետ միասին ստացել է Նոբելյան մրցանակ Բժշկության և ֆիզիոլոգիայի ոլորտում։

Ստացել է ԽՍՀՄ ԳԱ Մ․ Վ․ Լոմոնոսովի անվան ոսկե մեդալ (1965), Քեմբրիջի համալսարանի փիլիսոփայական գիտությունների դոկտորի կոչում։

Ադելաիդայի համալսարանում ուսանելու տարիներին հանդիպել է իր ապագա կնոջ և գործընկեր հետազոտողի` Էթել Ռիդի հետ։ Նրանց ամուսնությունը սակայն հաջող չէր կապված Էթելի վատառողջ լինելու և Ֆլորիի անհամբեր բնավորության հետ։

Էթելի մահից հետո Ֆլորին 1967 թվականին ամուսնացել է իր նախկին գործընկեր Մարգարետ Ջենինգսի հետ (1904-1994)։ Հոուարդ Ֆլորին մահացել է Սրտամկանի ինֆարկտից։

Ծանոթագրություններ

Արտաքին հղումներ 

ԱՄՆ-ի գիտությունների ազգային ակադեմիայի անդամներ
Անգլիացի կենսաբաններ
Անգլիացի բժիշկներ
Անգլիացի գիտնականներ
Անգլիայի քաղաքական գործիչներ
Փիլիսոփայական գիտությունների դոկտորներ
Օքսֆորդի համալսարանի շրջանավարտներ
Անգլիացի քիմիկոսներ
Լոնդոնի թագավորական ընկերության անդամներ
ԽՍՀՄ ԳԱ արտասահմանյան անդամներ
ԱՄՆ-ի գիտությունների ազգային ակադեմիայի արտասահմանյան անդամներ
Պատվո լեգեոնի շքանշանի կոմանդորներ